ประกาศองค์การบริหารส่วนตำบลแม่เจ้าอยู่หัว เรื่อง การรับแจ้งข่าวสารการทุจริต ________________________________ ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ในการบริหารราชการเพื่อประโยชน์สุขของประชาชน ส่วนราชการจะต้องดำเนินการโดยถือว่าประชาชนเป็นศูนย์กลางที่ได้รับการบริการจากรัฐ และการปฏิบัติภารกิจของส่วนราชการจะต้องเป็นไปโดยซื่อสัตย์สุจริต สามารถตรวจสอบได้ และมุ่งให้เกิดประโยชน์สุขแก่ประชาชนทั้งในระดับประเทศและท้องถิ่น ดังนั้น เพื่อให้การปฏิบัติภารกิจขององค์การบริหารส่วนตำบลแม่เจ้าอยู่หัว เป็นไปด้วยความโปร่งใส ซื่อสัตย์สุจริต และสามารถตรวจสอบได้ องค์การบริหารส่วนตำบลแม่เจ้าอยู่หัว จึงเปิดให้บริการรับแจ้งข่าวสารการทุจริตต่าง ๆ โดยประชาชนทุกท่านสามารถแจ้งข่าวสารการทุจริต ได้ที่ สำนักงานปลัด องค์การบริหารส่วนตำบลแม่เจ้าอยู่ โทรศัพท์ 075 – 362300 จึงประกาศมาให้ทราบโดยทั่วกัน ประกาศ ณ วันที่ เดือนธันวาคม พ.ศ. 2548 (นายบำเพ็ญ เจียะรัตน์) นายกองค์การบริหารส่วนตำบลแม่เจ้าอยู่หัว 

